507 ATT DWAR IL-ĦARSIEN TAT-TFAL (KONVENZJONI TAL-AJA) Biex Malta ti rratifika l-Konvenzjoni tal-Aja dwar il-ġurisdizzjoni, il-liġi applikabbli, ir-rikonoxximent, l-infurzar u l-kooperazzjoni fir-rigward tar-responsabbiltà tal-ġenituri u l-miżuri għall-ħarsien tat-tfal, magħmula fid-19 ta’ Ottubru 1996. L-ATT XXI tal-2010. L-ATT XXI tal-2010. 1. Titolu fil-qosor. It-titolu fil-qosor ta’ dan l-Att hu l-Att dwar il-Ħarsien tat-Tfal (Konvenzjoni tal-Aja). Tifsir. 2. F’dan l-Att, kemm-il darba r-rabta tal-kliem ma tkunx teħtieġ xort’oħra- " awtorità ċentrali " tfisser l-Awtorità maħtura taħt l-artikolu 6; " Konvenzjoni " tfisser the Konvenzjoni dwar il-Ġurisdizzjoni, il-Liġi Applikabbli, ir-Rikonoxximent, l-Infurzar u l-Kooperazzjoni fir-rigward tar-Responsabbiltà tal-Ġenituri u l-Miżuri għall-Ħarsien tat-Tfal, magħmula fid-19 ta’ Ottubru 1996 fi ħdan il-Konferenza tal-Aja fuq id-Dritt Internazzjonali Privat, li għandha t-test tagħha mniżżel fl-Ewwel Skeda; " Malta " għandha l-istess tifsira mogħtija lilha bl-artikolu 124 tal-Kostituzzjoni; [żaħ " il-Ministru " tfisser il-Ministru responsabbli għall-ġustizzja; " miżura " tfisser sentenza jew deċiżjoni li ssir kif hemm fil-Kapitolu II tal-Konvenzjoni, u referenzi għat-teħid ta’ miżura għandhom jiftiehmu bħala referenzi għall-għemil ta’ dik is-sentenza jew deċiżjoni; "ordnat " tf isser ordnat b’regolamenti magħmulin mill-Ministru taħt dan l-Att; "sentenza " tfisser sentenza jew ordni li jkunu intiżi għall-ħarsien tal-persuna jew tal-proprjetà ta’ tifeland li jingħataw jew minn qorti fl-Istat jew minn awtorità kompetenti ġudizzjarja jew amministrattiva ta’ Stat Kontraenti ieħor; "Stat Kontraenti " tfisser dawk l-Istati, li mhumiex Malta, li jistgħu minn żmien għal żmien jiġu speċifikati mill-Ministru b’ordni magħmul taħt l-artikolu 4; " Stat Mhux Kontraenti " tfisser Stat li ma jkunx Stat Kontraenti; "tifel" tfisser persuna taħt l-età ta’ tmintax il-sena. 3. Ratifika tal-Konvenzjoni. Bis-saħħa ta’ dan l-Att, il-Gvern ta’ Malta qiegħed b’dan jiġi awtorizzat jirratifika l-Konvenzjoni. 4. Stati Kontraenti. (1) Il-Ministru jista’, b’ordni fil-Gazzetta, minn żmien għal żmien jispeċifika l-Istati Kontraenti, li mhumiex Malta, għall-finijiet tal-Konvenzjoni. (2) Dak l-ordni għandu jkun jispeċifika d-data tad-dħul fis-seħħ tal-Konvenzjoni, kif ikun japplika bejn Malta u Stat speċifikat fl-ordni. (3) Meta l-Konvenzjoni tkun tapplika, jew tkun tapplika biss, għal xi territorju speċifikat jew għal territorji partikolari speċifikati f’dikjarazzjoni li ssir minn Stat Kontraenti, referenza għal dak l-Istat fis-subartikoli) għandha tiftiehem bħala referenza għal dak it-territorju jew dawk it-territorji taħt l-artikolu 59 tal-Konvenzjoni. 5. Bla ħsara għad-dispożizzjonijiet ta’ dan l-Att, id-dispożizzjonijiet tal-Konvenzjoni għandhom iseħħu bħala liġi f’Malta. 6. Awtorità ċentrali. Il-funzjonijiet ta’ awtorità ċentrali taħt il-Konvenzjoni għandhom jitwettqu mid-Direttur responsabbli għall-Welfare. 7. Ġurisdizzjoni. (1) Referenzi fil-Konvenzjoni għal awtoritajiet jew awtorità, ikunu kif ikunu dawn kwalifikati, għandhom jiftiehmu, meta dawn ikunu jinsabu- (a) fil-Kapitolu II tal-Konvenzjoni, bħala li jinkludu referenzi għall-qorti adatta, (b) fl-Artikoli 24, 25 u 28, bħala referenzi għall-Qorti tal-Appell, (ċ) fl-Artikoli 32, 33, 34, 35(1), 36 u 37, bħala li jinkludu referenzi għall-qorti adatta, u (d) fl-Artikolu 35(2), bħala li jinkludu referenza għall-Qorti Ċivili (Sezzjoni tal-Familja). (2) Meta jsir u xi proċedimenti taħt il-Kapitolu IV tal-Konvenzjoni għar-rikonoxximent, infurzar jew nuqqas ta’ rikonoxximent ta’ miżura meħuda f’xi Stat Kontraenti ieħor, il-Qorti tal-Appell konformement ma’ dak il-Kapitolu u bla ħsara għas-subartikolu (5) ta’ dan l-artikolu, jekk dan ikun japplika - (a) jekk it-talba tkun għar-rikonoxximent jew l-infurzar tal-miżura, tordna jew - (i) li l-miżura tkun rikonoxxuta jew infurzata għalkollox jew biss f’parti, bla ħsara għal kull modifika jew adattament meħtieġa, jew (ii) li t-talba tiġi miċħuda, jew (b) jekk it-talba tkun għan-nuqqas ta’ rikonoxximent tal-miżura, tordna jew - (i) li l-miżura ma tkunx rikonoxxuta, jew (ii) li din tiġi rikonoxxuta jew infurzata għalkollox jew biss f’parti, bla ħsara għal kull modifika jew adattament meħtie [a. (3) Meta tkun qegħda tinstema’ talba taħt l-Artikolu 35(2) tal-Konvenzjoni minn ġenitur li jkun joqgħod fl-Istat li jkun qed ifittex li jikseb jew ikollu aċċess għat-tifel tiegħu jew tagħha (li jkun tifel li ma jkunx soltu joqgħod f’dak l-Istat), il-Qorti Ċivili (Sezzjoni tal-Familja) għandha toħroġ ordni fejn tiddikjara jew - (a) li fil-fehma tagħha l-persuna tkun adatta biex ikollha aċċess għat-tifel (u f’dak il-każ il-Qorti tista’, meta jkun adatt, tispeċifika l-kondizzjonijiet li l-aċċess għandu jingħata taħthom), jew (b) li l-persuna ma tkunx adatta biex ikollha aċċess għat-tifel. (4) Jekk, konformement mal-Artikolu 55(1)(a) tal-Konvenzjoni, l-Istat ikun irriserva l-ġurisdizzjoni tal-awtoritajiet tiegħu biex jieħdu miżuri intiżi għall-ħarsien ta’ proprjetà (jew ta’ ċertu kategoriji ta’ proprjetà) ta’ tifel li jkun qiegħed fit-territorju tiegħu f’każijiet meta dawk l-awtoritajiet kieku ma jkollhomx ġurisdizzjoni taħt il-Konvenzjoni, għaldaqstant, sakemm ma tkunx ġiet irtirata dik ir-riżerva, il-qrati adatti għandhom f’dawk il-każijiet ikollhom il-ġurisdizzjoni hekk riżervata. (5) Jekk, konformement mal-Artikolu 55(1)(b) tal-Konvenzjoni, l-Istat ikun irriżerva d-dritt li ma jirrikonoxxi ebda responsabbiltà tal-ġenituri jew miżura sakemm din tkun inkompatibbli ma’ xi miżura meħuda mill-awtoritajiet tiegħu dwar xi proprjetà bħal dik jew kategoriji ta’ proprjetà bħal dawk imsemmija fis-subartikolu (4), għaldaqstant, sakemm ma tkunx ġiet irtirata dik ir-riżerva, il-Prim’Awla tal-Qorti Ċivi li tista’ tiċħad ir-rikonoxximent ta’ responsabbiltà tal-ġenituri jew ta’ miżura bħal dawk sakemm din tkun hekk inkompatibbli. 8. Reġistrazzjoni ta’ deċiżjonijiet. (1) Għall-finijiet tal-Artikoli 24, 25 u 28 tal-Konvenzjoni, kull persuna li jkollha interess tista’ tippreżenta rikors fir-reġistru tal-Qorti tal-Appell għar-rikonoxximent jew nuqqas ta’ rikonoxximent ta’ deċiżjoni jew miżura meħuda fi Stat Kontraenti ieħor. (2) Għall-finijiet tal-Artikolu 35(2) tal-Konvenzjoni, ġenitur jista’ jippreżenta rikors fir-reġistru tal-Qorti Ċivili (Sezzjoni tal-Familja) biex jikseb jew jibqa’ jkollu aċċess għat-tifel tiegħu jew tagħha meta dan ikun tifel li ma jkunx soltu joqgħod f’dak l-Istat. 9. Appelli. Kap. 12. Id-dispożizzjonijiet tal-Kodiċi ta’ Organizzazzjoni u Proċedura Ċivili li jirrigwardaw appelli minn deċiżjonijiet tal-Qorti Ċivili (Sezzjoni tal-Familja) għandhom ikunu japplikaw għal dawn id-deċiżjonijiet. 10. Prova dwar dokumenti u xiehda. (1) Kull dokument li jitqies li jkun dokument mgħoddi jew kunsinnat taħt il-Konvenzjoni jista’ jintlaqa’ b’xi eħda li jkun dokument ta’ dik ix-xorta u b’xi eħda ta’ kull ħaġa li jkun jittrattadwarha, bla ħsara għal fatt li dan ikun kopja awtentikata kifimiss ta’ xi deċiżjoni, ordni jew miżura; u dokument li jitqies li jkun kopja kif imsemmi għandu jitqies bħala verakopja kemm-il darba ma jiġix ippruvat il-kuntrarju. (2) Għall-finijiet tas-subartikolu (1), kopja tkun awtentikata kif imiss jekk din ikollha timbru li jkun juri dan, jew tkun iffirmata minn imħallef jew minn uffiċjal tal-imsemmija Awtorità. (3) Għall-finijiet tal-Konvenzjoni, kopja ċertifikata ta’ dokument bħal dak, għandu jkun xiehda biżżejjed ta’ kull ma jiġi dikjarat f’dak id-dokument. 11. Il-Qorti tista’, sew direttament sew bl-għajnuna tal-awtorità ċentrali, tindirizza t-talbiet li jsiru għall-finijiet tal-Artikoli 8 jew 9 tal-Konvenzjoni, lill-awtorità adatta fi Stat Kontraenti ieħor. 12. Rapporti. Meta l-awtorità ċentrali tintalab tipprovdi informazzjoni li jkollha x’taqsam ma’ tifel taħt l-Artikoli 31, 32 jew 34 tal-Konvenzjoni, hija tista’: (a) titlob lil xi persuna tagħmlilha rapport bil-miktub dwar kull ħaġa li tidhirlu li tkun relevanti; (b) titlob lil xi qorti li jkun sarilha rapport bil-miktub dwar it-tifel tibgħatilha kopja tar-rapport, u dik it-talba għandha tiġi mwettqa kif imiss. 13. Regoli tal-Qorti. Kap. 12. (1) Il-Bord tar-Regoli tal-Qratimwaqqaf taħt artikolu 29 tal-Kodiċi ta’ Organizzazzjoni u Proċedura Ċivi li jista’ jipprovdi biex jagħti seħħ lil dan l-Att hekk kif ikun jidher lil dak il-Bord li jkun meħtieġ jew spedjenti. (2) Mingħajr preġudizzju għall-ġeneralità tas-subartikolu (1), regoli tal-qrati jistgħu jipprovdu- (a) dwar il-proċedura fuq ir-rikorsi li jsiru fil-qorti taħt xi dispożizzjoni ta’ dan l-Att u dwar id-dokumenti u l-informazzjoni li jkollha tingħata; (b) dwar l-għoti ta’ ordnijiet li jkunu jeħtieġu l-iżvelar ta’ informazzjoni fuq xi tifel li jkun is-suġġett ta’ proċedimenti taħt dan l-Att u biex jiġi protett il-benesseri tiegħu. (3) Il-Ministru responsabbli għall-ġustizzja jista’ jagħmel regolamenti taħt dan is-subartikolu li bihom jistabbilixxi d-drittijiet li għandhom jitħallsu fir-reġistru tal-qrati għall-preżentata ta’ atti ġudizzjarji li jkollhom x’jaqsmu ma’ xi proċedura taħt dan l-Att: Iżda sakemm jiġu hekk stabbiliti dawk id-drittijiet mill-Ministru, għandhom ikunu japplikaw id-drittijiet li hemm fil-Kodiċi ta’ Organizzazzjoni u Proċedura Ċivili [żaħ. 14. Regolamenti. Il-Ministru jista’ jagħmel regolamenti li jkunu jipprovdu dwar kull ħaġali bis-saħħa ta’ dan l-Att tkun meħtieġa li tiġi ordnata jew li tista’ tiġi ordnata u b’mod ġenerali għat-twettiq tad-dispożizzjonijiet ta’ dan l-Att u sabiex issir kull ħaġa li tista’ ssir għall-finijiet li jiġu sodisfatti l-obbligi li Malta għandha taħt il-Konvenzjoni. 15. Kun flitt bejn it-testi. Fl-Iskeda li tinsab ma’ dan l-Att, jekk ikun hemmx i kun flitt bejn it-test Ingliżu dak Malti, ikun it-test Ingliż li jipprevali.